CELEX: 32010R1204
Language: sk
Date: 2010-12-16 00:00:00
Title: Nariadenie Komisie (EÚ) č. 1204/2010 zo 16. decembra 2010 , ktorým sa stoštyridsiaty druhýkrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám spojeným s Usámom bin Ládinom, sieťou Al-Káida a Talibanom

17.12.2010   
            
            
               SK
            
            
               Úradný vestník Európskej únie
            
            
               L 333/45
            
         NARIADENIE KOMISIE (EÚ) č. 1204/2010
   zo 16. decembra 2010,
   ktorým sa stoštyridsiaty druhýkrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám spojeným s Usámom bin Ládinom, sieťou Al-Káida a Talibanom
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám spojeným s Usámom bin Ládinom, sieťou Al-Káida a Talibanom a ruší nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane (1), a najmä na jeho článok 7 ods. 1 písm. a) a článok 7a ods. 1,
   keďže:
   
               (1)
            
            
               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Dňa 7. decembra 2010 sankčný výbor Bezpečnostnej rady OSN rozhodol o pridaní jednej fyzickej osoby do zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov, a 30. novembra 2010 zmenil a doplnil dva záznamy do tohto zoznamu.
            
         
               (3)
            
            
               Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať.
            
         
               (4)
            
            
               S cieľom zabezpečiť, aby boli opatrenia ustanovené v tomto nariadení účinné, toto nariadenie by malo nadobudnúť účinnosť okamžite,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. decembra 2010
      
         
            Za Komisiu v mene predsedu
         
         David O'SULLIVAN
         
            generálny riaditeľ pre vonkajšie vzťahy
         
      
   
   
      (1)  Ú. v. ES L 139, 29.5.2002, s. 9.
   
      PRÍLOHA
      Príloha I k nariadeniu (ES) č. 881/2002 sa mení a dopĺňa takto:
      
                  (1)
               
               
                  Pod nadpis „Fyzické osoby“ sa dopĺňa tento záznam:
                  
                              (a)
                           
                           
                              „Fahd Mohammed Ahmed Al-Quso [alias a) Fahd al-Quso, b) Fahd Mohammed Ahmen Al-Quso, c) Abu Huthaifah, d) Abu Huthaifah al-Yemeni, e) Abu Huthaifah al-Adani, f) Abu al-Bara, g) Abu Huthayfah al-Adani, h) Fahd Mohammed Ahmed al-Awlaqi, i) Huthaifah al-Yemeni, j) Abu Huthaifah al-Abu al-Bara, k) Fahd Mohammed Ahmad al-Kuss]. Adresa: Jemen. Dátum narodenia: 12.11.1974. Miesto narodenia: Aden, Jemen. Štátna príslušnosť: Jemen. Ďalšie informácie: a) jemenské vnútroštátne identifikačné číslo 2043, b) pracuje pre al-Káidu na arabskom polostrove a je vedúci bunky v provincii Shabwa v Jemene. Dátum zaradenia do zoznamu uvedený v článku 2a ods. 4 písm. b): 7.12.2010.“
                           
                        
            
                  (2)
               
               
                  Záznam „Mondher Ben Mohsen Ben Ali Al-Baazaoui (alias Hamza). Adresa: Via di Saliceto 51/9, Bologna, Taliansko. Dátum narodenia: 18.3.1967. Miesto narodenia: Kairouan, Tunisko. Štátna príslušnosť: Tunisko. Číslo cestovného pasu: K602878 (tuniský cestovný pas vydaný 5.11.1993, jeho platnosť sa skončila 9.6.2001). Ďalšie informácie: vydaný do Francúzska 4.9.2003. Dátum zaradenia do zoznamu uvedený v článku 2a ods. 4 písm. b): 25.6.2003.“ sa pod nadpisom „Fyzické osoby“ nahrádza takto:
                  „Mondher Ben Mohsen Ben Ali Al-Baazaoui [alias a) Manza Mondher, b) Hanza Mondher, c) Al Yamani Noman, d) Hamza, e) Abdellah]. Adresa: 17 Boulevard Soustre, 04000 Digne-les-Bains, Francúzsko. Dátum narodenia: a) 18.3.1967, b) 18.8.1968, 28.5.1961 Miesto narodenia: Kairouan, Tunisko. Štátna príslušnosť: Tunisko. Číslo cestovného pasu: K602878 (tuniský cestovný pas vydaný 5.11.1993, jeho platnosť sa skončila 9.6.2001). Ďalšie informácie: vydaný z Talianska do Francúzska 4.9.2003. Dátum zaradenia do zoznamu uvedený v článku 2a ods. 4 písm. b): 25.6.2003.“
               
            
                  (3)
               
               
                  Záznam „Zelimkhan Ahmedovich Yandarbiev (alias Abdul-Muslimovich). Adresa: Derzhavina street 281-59, Grozny, Čečenská republika, Ruská federácia. Dátum narodenia: 12.9.1952. Miesto narodenia: obec Vydrikh, oblasť Shemonaikhinsk (Verkhubinsk), (Sovietska socialistická republika) Kazachstan. Štátna príslušnosť: Rusko. Číslo cestovného pasu: a) 43 č. 1600453, b) 535884942 (ruský zahraničný pas), c) 35388849 (ruský zahraničný pas). Ďalšie informácie: a) uvedená adresa je bývalá adresa, b) zabitý 19.2.2004“ sa pod nadpisom „Fyzické osoby“ nahrádza takto:
                  „Zelimkhan Ahmedovich Yandarbiev [alias a) Hussin Mohamed Dli Tamimi, b) Abdul-Muslimovich, c) Яндарбиев Зелимхан Ахмедович (Абдулмуслинович)]. Adresa: Derzhavina street 281, byt 59, Grozny, Čečenská republika, Ruská federácia. Dátum narodenia: 12.9.1952. Miesto narodenia: obec Vydrikha, kraj Shemonaikhinskiy (bývalý Verkhubinskiy), Východokazašská oblasť, Kazašská sovietska socialistická republika, ZSSR. Štátna príslušnosť: Rusko. Číslo cestovného pasu: a) 43 č. 1600453, b) 535884942 (ruský zahraničný pas), c) 35388849 (ruský zahraničný pas). Ďalšie informácie: Potvrdené, že zomrel v Dauhe, Katar 13.2.2004. Dátum zaradenia do zoznamu uvedený v článku 2a ods. 4 písm. b): 25.6.2003.“